
Text rozhodnutia
Súd: Krajský súd Bratislava Spisová značka: 10Scud/1/2015 Identifikačné číslo súdneho spisu: 1015200007 Dátum vydania rozhodnutia: 27. 03. 2015 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2015:1015200007.1 Uznesenie Krajský súd v Bratislave v právnej veci navrhovateľky T. O., K. Z. XX, K. F. E., Č. P. proti odporkyni Sociálnej poisťovni ústredie, Ul. 29. augusta č. 8, Bratislava, o predčasný starobný dôchodok, takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 12.11.2014 žiadala preskúmať rozhodnutie odporkyne Č. XXX XXX XXXX X zo dňa 21. októbra 2014, ktorým jej bol od 14.4.2014 priznaný predčasný starobný dôchodok v sume 150,40 eur mesačne. Rozhodnutím číslo XXX XXX XXXX X - T.. zo dňa 19.12.2014 odporkyňa podľa § 112 zákona č. 461/2003 Z. z. o sociálnom poistení zrušila napadnuté rozhodnutie číslo 565 407 1643 zo dňa 21.októbra 2014 o priznaní predčasného starobného dôchodku a rozhodnutie Č. XXX XXX XXXX zo dňa 12. decembra 2014 o zvýšení sumy predčasného starobného dôchodku, pretože boli nesprávne vydané, čím navrhovateľke celkom vyhovela. Rozhodnutím Č. XXX XXX XXXX X-T.. zo dňa 19.12.2014 odporkyňa podľa § 67 ods. 1 a § 82 zákona č. 461/2003 Z. z. o sociálnom poistení v znení neskorších predpisov a podľa čl. 52 ods.1 písm. b) nariadenia (ES) Európskeho parlamentu a Rady č. 883/2004 o koordinácii systémov sociálneho zabezpečenia navrhovateľke od 7. júla 2014 priznala predčasný starobný dôchodok v sume 152 eur mesačne. Rozhodnutím Č. XXX XXX XXXX X- T.. zo dňa 19.12.2014 odporkyňa podľa § 82 zákona č. 461/2003 Z. z. o sociálnom poistení v znení neskorších predpisov a § 1 opatrenia Ministerstva práce, sociálnych vecí a rodiny Slovenskej republiky č. 295/2014 Z. z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty v roku 2015, navrhovateľke zvýšila od 1. januára 2015 predčasný dôchodok na 154,90 eur mesačne. Súd podľa § 250o O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia písomne, dvojmo na Krajskom súde v Bratislave.

